สวัสดีค่ะ มีเรื่องอยากจะสอบถามค่ะ คือเลิกทานยาคุมได้ประมาณ 4แล้วค่ะ เดือนแรกประจำเดือนมาปกติค่ะ 5วัน พอเข้าเดือนที่2 ประจำเดือนมากระปิดกระปอยทุกวันเลยค่ะเข้า 2เดือนแล้ว ก่อนหน้านั้นที่หยุดทานยาได้ 1เดือนไปพบแพทย์มาแล้วค่ะ คุณบอกว่าไข่ไม่ตกค่ะ ไข่ในมดลูกมีหลายใบมากเพราะทายาคุมมาเป็นระยะเวลานาน หรือเป็นเพราะเหตุนี้ค่ะ ที่ทำให้ประจำเดือนมาไม่หยุด
สวัสดีค่ะ หลังจากหยุดทานยาคุมกำเนิด ประจำเดือนได้มาเป็นปกติแล้ว แสดงว่ารังไข่ก็น่าจะกลับมาทำงานเป็นปกติแล้ว แต่หลังจากนั้น หากมีเลือดออกกะปริดกะปรอยนาน 2 เดือน อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนอื่นๆ เช่น ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติหากหลังจากที่หยุดทานยาคุมกำเนิด ได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ หรือไม่ได้มีเพศสัมพันธ์ และเลือดยังคงไม่หยุดไหล ก็ควรกลับไปพบสูติ-นรีแพทย์เพื่อตรวจอีกครั้ง และรักษาให้เลือดหยุดไหล ไม่ควรปล่อยไว้ เพราะจะทำให้เกิดภาวะโลหิตจางตามมาได้ค่ะ